Thresor de la langue françoise/Visiere
# Thresor de la langue françoise/Visiere

Visiere, Que des Essars en son Amadis appelle souuent veuë, est la part anterieure du heaulme par où l'homme d'armes iette sa veuë, comme par vne fente ou meurtriere. Et en fait de nauires, visiere est vne petite ouuerture faite en triangle en la planche du plat bord du chasteau deuant & entre chasques deux fenestres d'icelle, pour par icelle visiere passer l'emboucheure ou poincte de la haquebute tant seulement pour en tirer par ledit endroict. Laquelle visiere est auβi appelée meurtriere.

